Afrikaanses vra nié | Netwerk24
Afrikaanses vra nié
Deur André Van Zyl, Welkom 17 Mei 2018 00:01
Barnard Beukman se Brandpunt "Afrikaanses vra nou ander stem" (16.05) het betrekking.
Die meerderheid van die minderheid is ontevrede oor wat in die land gebeur.
Vir te lank is hulle tot swye gedwing met aanklagte dat hulle rassiste, witbevoorregtes, verkramptes en verregses is, en terugverlang na apartheid.
Ons vra nie 'n ander stem nie. Ons is 'n stem. Ons is die stem teen onreg, korrupsie, die selfverryking van 'n klein minderheid van die meerderheid, diefstal, moorde, swak dienslewering, uitbuiting en onderdruk-king van mense wat 'n verskil wil maak. Ons is die stem van hulle wat hul belasting, dienstegeld en lisensies betaal, en nie kry waarvoor hulle betaal nie. Ons is die stem wat sien hoe ons geld verkwis en misbruik word.
Ons president leef in weelde en skreeu teen witbevoorregtes.
Wat noem hy homself: 'n agtergeblewene?
Ons is die stem teen ons vorige president. Hy kan soveel vroue hê as wat hy wil, solank ons nie moet betaal nie.